Politiet fik kl. 02.40 i nat en melding om, at to parkerede biler ved Plantagepladsen i centrum, var udbrændte. Det skriver Limfjordupdate.dk Politiet kender endnu ikke brandårsagen men siger, at brandene formentlig er påsatte. Også et skur, der huser en kommunal pumpestation samt en tredie bil, blev skadet af ilden. Lidt før kl. 06.00 var den så gal igen. Denne gang ved Thisted Bibliotek. Her havde ukendte gerningsmænd smadret sideruderne i to parkerede biler. Politiet fandt her en rød pøl af tændvæske ved bilerne og mener, at bilerne skulle have været sat i brand.

Referat:
Thisted er i nat blevet ramt af to påsatte bilbrande samt forsøg på at sætte andre biler i brand.